wannaphong/clean_thaiwikipedia huggingface dataset:
# วงศ์ปลาไหลมอเรย์
ปลาไหลมอเรย์ หรือ ปลาหลดหิน  เป็นวงศ์ของปลากระดูกแข็งวงศ์หนึ่ง ใช้ชื่อวิทยาศาสตร์ว่า Muraenidae อยู่ในอันดับปลาไหล (Anguilliformes)

มีรูปร่างเรียวยาวเหมือนปลาไหลทั่วไป ไม่มีครีบอก ครีบหลังเชื่อมต่อกับครีบก้นและครีบหาง โดยมีจุดเด่นร่วมกันคือ มีส่วนปากที่แหลม ไม่มีเกล็ดแต่มีหนังขนาดหนาและเมือกลื่นแทน เหงือกของปลาไหลมอเรย์ยังลดรูป เป็นเพียงรูเล็ก ๆ อยู่ข้างครีบอกที่ลดรูปเหมือนกัน เลยต้องอ้าปากช่วยหายใจเกือบตลอดเวลา คล้ายกับการที่อ้าปากขู่ นอกจากนี้แล้วภายในกรามยังมีกรามขนาดเล็กซ้อนกันอยู่ข้างใน ซึ่งปกติจะอยู่ในช่วงคอหอย แต่จะออกมาซ้อนกับกรามใหญ่เมื่อเวลาอ้าปาก ใช้สำหรับจับและขบกัดกินอาหารไม่ให้หลุด

ปลาไหลมอเรย์เป็นปลาที่กินเนื้อเป็นอาหาร ออกหากินในเวลากลางคืน โดยการล่าเหยื่อด้วยการใช้ประสาทสัมผัสทางกลิ่น ที่เป็นแท่งเล็ก ๆ ยื่นอยู่ตรงปลายปาก 2 แท่ง คล้ายจมูก ซึ่งอวัยวะส่วนนี้มีความไวต่อกลิ่นมาก โดยเฉพาะกลิ่นคาวแบบต่าง ๆ เช่น กลิ่นเลือดหรือกลิ่นของสัตว์ที่บาดเจ็บมีบาดแผล อาหารได้แก่ ปลาทั่วไป รวมถึงสัตว์ที่มีกระดองแข็งเช่น กุ้ง, กั้ง, ปู รวมถึงหมึกด้วย

โดยปกติแล้วปลาไหลมอเรย์จะอาศัยอยู่ตามโพรงหินหรือซอกปะการังในแนวปะการัง โดยยื่นแต่เฉพาะส่วนหัวโผล่ออกมาราว 1/4 ของความยาวลำตัว พร้อมกับอ้าปากส่ายหัว เพื่อป้องกันถิ่นที่อยู่อาศัยและหาเหยื่อ ที่จะออกมาว่ายน้ำนั้นจะเป็นช่วงเวลากลางคืนที่หาอาหาร

ปลาไหลมอเรย์มีกรามที่แข็งแรงและฟันที่แหลมคม แม้จะมีหน้าตาน่ากลัว แต่ไม่ใช่เป็นปลาที่ดุร้าย กลับกันกลับเป็นปลาที่รักสงบ แต่จะจู่โจมใส่ผู้ที่บุกรุก โดยหลายครั้งที่นักประดาน้ำไปเผลอรบกวนโดยไม่ได้ตั้งใจ ก็อาจถูกกัดเป็นแผลเหวอะหวะถึงขั้นนิ้วขาดได้ เพราะฟันที่แหลมคมและการกัดที่ไม่ปล่อย และอีกช่วงที่ปลาไหลมอเรย์จะดุร้าย คือ ในฤดูผสมพันธุ์ สัตว์ทะเลที่เป็นอันตราย(ปลาไหลมอเรย์)

ปลาไหลมอเรย์ มีทั้งหมดราว 70 ชนิด พบในทะเลเขตร้อนและอบอุ่นทั่วโลก ส่วนใหญ่มีสีสันและลวดลายสวยงามแตกต่างกันออกไปตามแตค่ละชนิดหรือสกุล แบ่งออกเป็น 2 วงศ์ย่อย ในบางชนิดที่มีขนาดเล็ก จะไม่ความยาวไม่เกิน 2 ฟุตและอาศัยอยู่ในแหล่งน้ำกร่อยหรือน้ำจืดได้ นิยมเลี้ยงเป็นปลาสวยงามGymnothorax tile  ขณะที่ชนิดที่มีขนาดใหญ่ที่สุด คือ ปลาไหลมอเรย์ยักษ์ (Gymnothorax javanicus) ยาวได้ถึง 3 เมตร น้ำหนัก 36 กิโลกรัมRandall, J. E. (2005). Reef and Shore Fishes of the South Pacific. University of Hawi'i Press. ISBN 0-8248-2698-1

 การจำแนก 
วงศ์ย่อย Muraeninae 
Cirrimaxilla 
Diaphenchelys 
Echidna 
Enchelycore 
Enchelynassa 
Gymnomuraena 
Gymnothorax 
Monopenchelys 
Muraena 
Pseudechidna 
Rhinomuraena 
Scuticaria 
Strophidon 

วงศ์ย่อย Uropteryginae 
Anarchias 
Channomuraena 
Uropterygius จาก itis.gov 

รูปภาพ
# ชาวญวน
ชาวญวน หรือ ชาวเวียดนาม  หรือ กิญ  ภาษาไทยถิ่นอีสานและลาวเรียกว่า แกวแกว คือคำว่า แกว ๆ มีความหมายถึงเสียงดังแซดแต่ไม่ได้ศัพท์ ซึ่งจิตร ภูมิศักดิ์มองว่าน่าจะเป็นการล้อเลียนเสียงพูดในภาษาเวียดนามที่มีเสียงสูงต่ำตัดกันชัดเจนกว่าภาษาไทย-ลาว นอกจากนี้ยังมีคำลาวในวรรณคดีเรื่องท้าวฮุ่งเรียกชาวเวียดนามอย่างเหยียดหยามว่า แย้, แกวแย้ และแกวม้อย (จิตร ภูมิศักดิ์. ความเป็นมาของคำสยาม, ไทย ลาว และขอม และลักษณะทางสังคมของชื่อชนชาติ. พิมพ์ครั้งที่ 6. กรุงเทพฯ: ชนนิยม. 2556. หน้า 242–243.) เป็นประชากรหลักของประเทศเวียดนาม และกระจายตัวอยู่ทางตอนใต้ของประเทศจีน เรียกว่า จิง เล่าเรื่องของหมู่บ้านว่านเหว่ยชนชาติจิง CRI 

จากการวิจัยของโรงพยาบาลแซ็ง-ลูยในกรุงปารีส ประเทศฝรั่งเศส ในการเปรียบเทียบชาวเวียดนามกับชาวเอเชียตะวันออกเฉียงใต้ ซึ่งแสดงให้เห็นถึงพันธุกรรมของประชากรอันใกล้ชิดด้วยวิธีการต่าง ๆ โดยมีตัวแสดงเอกลักษณ์เจ็ดประการที่ไม่ซ้ำกัน ต่อมาในปี ค.ศ. 2001 ได้มีการศึกษายีน Human Leukocyte Antigen ที่ห้องปฏิบัติการของโรงพยาบาลมักคายในกรุงไทเป ได้จำแนกชาวเวียดนามไว้ในกลุ่มพันธุกรรมเดียวกับม้ง ฮั่นตอนใต้ ปู้อี และไทย พร้อมกับครอบครัวที่หลากหลายอันประกอบด้วยไทยเชื้อสายจีน สิงคโปร์เชื้อสายจีน ชนหมิ่นหนาน (ฮกโล้) และจีนแคะ

 เชิงอรรถ 

 หมายเหตุ
# แคช็อน
แคช็อน  เป็นเมืองหนึ่งในจังหวัดพย็องอันใต้ ประเทศเกาหลีเหนือ

 ภูมิศาสตร์ 
แคช็อนเป็นเมืองที่อยู่ในภูเขา มีแม่น้ำสำคัญได้แก่ แม่น้ำแทดงและแม่น้ำช็องช็อนไหลผ่าน พื้นที่ร้อยละ 61 ของเมืองเป็นป่า

 เศรษฐกิจ 
แหล่งน้ำที่มีความอุดมสมบูรณ์และอ่างเก็บน้ำหลายแห่งตั้งอยู่ในแคช็อน การเกษตรได้รับการพัฒนาอย่างกว้างขวาง รวมทั้งปศุสัตว์และสวนผลไม้ เครื่องจักรกลและโลหะเป็นอุตสาหกรรมที่โดดเด่น การทำเหมืองแร่ก็ยังโดดเด่นมากขึ้น

 ค่ายคุก 
มีค่ายคุกอยู่ 2 แห่งในแคช็อน
 คุกทางการเมืองหมายเลข 14 เป็นคุกแรงงาน ห่างจากแคช็อนประมาณ 20 กิโลเมตร ตั้งอยู่ริมแม่น้ำแทดง นักเคลื่อนไหวเพื่อสิทธิมนุษยชน ชิน ดง-ฮย็อก เกิดในคุกนี้และได้รับการทรมาทรกรรมมานาน ก่อนที่เขาจะหลบหนี ญาติของเขาก็ถูกสำเร็จโทษเสียแล้ว
 ค่ายคุกหมายเลข 1 เป็นคุกที่โครงสร้างซับซ้อน เพื่อป้องกันการหลบหนี ห่างจากแคช็อน 2.5 กิโลเมตร อี ซุน-อก ถูกจำคุกที่นี่อยู่ 6 ปี เธอให้พยานหลักฐานต่อหน้าวุฒิสภาสหรัฐอเมริกา
# ปลาไหลช่อ
ปลาไหลช่อ  เป็นปลากระดูกแข็งขนาดเล็กชนิดหนึ่ง ในวงศ์ปลาไหลมอเรย์ (Muraenidae)

เป็นปลาไหลมอเรย์ขนาดเล็ก มีลำตัวสีน้ำตาลเข้ม บางตัวอาจมีจุดสีขาวหรือเหลืองเล็ก ๆ  กระจายไปทั่วลำตัว มีขนาดโตเต็มที่ประมาณ 2 ฟุต อายุขัยโดยเฉลี่ย 30 ปี 

พบกระจายพันธุ์ในเขตร้อนเช่น อนุทวีปอินเดีย, เอเชียตะวันออกเฉียงใต้จนถึงอินโดนีเซีย

จัดเป็นปลาที่อาศัยในทะเลที่ใกล้กับชายฝั่ง ในบางตัวอาจเข้าไปอยู่ในแหล่งน้ำกร่อยหรือน้ำจืดเช่น ป่าชายเลนหรือตามปากแม่น้ำได้ เป็นปลาที่กินอาหารจำพวก ลูกปลาหรือปลาขนาดเล็กรวมทั้งเคยหรือกุ้งฝอยเป็นอาหาร โดยมักจะซ่อนตัวในท่อหรือโพรงต่าง ๆ ใต้น้ำ แล้วโผล่ออกมาเฉพาะแต่ส่วนหัว

เป็นปลาที่นิยมเลี้ยงกันเป็นปลาสวยงาม เป็นปลาที่ไม่พบบ่อยมากนัก แต่ก็มีราคาซื้อขายที่ไม่แพง แต่ปลาที่นำมาเลี้ยงนั้นจะต้องผ่านการปรับน้ำให้ดีเสียก่อน มิฉะนั้นปลาจะไม่สามารถปรับตัวได้และอ่อนแอลงเรื่อย ๆ จนกระทั่งตายในที่สุด
# รายชื่อโบราณสถานในจังหวัดฉะเชิงเทรา
แหล่งข้อมูลอื่น 

ฉะเชิงเทรา
# รายชื่อโบราณสถานในจังหวัดระยอง
แหล่งข้อมูลอื่น 

ระยอง
# รายชื่อโบราณสถานในจังหวัดจันทบุรี
แหล่งข้อมูลอื่น 

จันทบุรี
# คิม ชี-ฮู
คิม ชี-ฮู (; เกิด 2 มกราคม ค.ศ. 1988) เป็นนักแสดงชาวเกาหลีใต้ เริ่มต้นการแสดงด้วยเรื่อง Sympathy for Lady Vengeance (2005), A Bloody Aria (2006), Sunny (2011) และได้แสดงละครซีรีส์ร่วมกับชัง กึน-ซ็อก ในละครเรื่อง Love Rain เขาได้แสดงทั้งบทพ่อและลูกในบทบาทของ อี ด็อง-อุก และ อี ซัน-ฮู

 ภาพยนตร์ 
 Steel Cold Winter (2013)
 My Way (2011)
 Sunny (2011)
 The City of Violence (2006)
 A Bloody Aria (2006)
 Sympathy for Lady Vengeance (2005)

 ซีรีส์โทรทัศน์ 
 Love Rain (KBS/2012)
 The Secret of Keu Keu Island (MBC, 2008)
 Powerful Opponents (KBS2, 2008)
 Sharp 1 (KBS, 2003)

 แหล่งข้อมูลอื่น
# เฮฟเวนแอนด์เฮลล์ (อัลบั้มแบล็กซับบาธ)
เฮฟเวนแอนด์เฮลล์  เป็นสตูดิโออัลบั้มที่ 9 ของวงเฮฟวีเมทัลของอังกฤษ วงแบล็ก ซับบาธ วางขายในเดือน เมษายน 1980 เป็นอัลบั้มแรกที่ได้ร่วมงานกับ รอนนี เจมส์ ดิโอ

รายชื่อเพลง
ทุกเพลงแต่งโดย รอนนี เจมส์ ดิโอ, โทนี อิออมมี, บิล วอร์ด  และ กีเซอร์ บัทเลอร์. เนื่อร้องโดย รอนนี เจมส์ ดิโอ. 

แผ่นหนึ่ง
"Neon Knights" – 3:54
"Children of the Sea" – 5:35
"Lady Evil" – 4:26
"Heaven and Hell" – 7:00

แผ่นสอง
"Wishing Well" – 4:08
"Die Young" – 4:46
"Walk Away" – 4:26
"Lonely Is the Word" – 5:53
สมาชิก
Ronnie James Dio – ร้อง
Tony Iommi – กีตาร์
Geezer Butler – เบส
Bill Ward – กลอง
Geoff Nicholls – คีย์บอร์ด
# รายชื่อโบราณสถานในจังหวัดระนอง
แหล่งข้อมูลอื่น 

ระนอง
# เอดดี นิวตัน
เอดเวิร์ด อิเคม 'เอดดี' นิวตัน เกิดวันที่ 13 ธันวาคม ค.ศ. 1971 เป็นชาวเมือง แฮมเมอร์สมิท จากประเทศอังกฤษ นิวตันเริ่มเล่นฟุตบอลในปี ค.ศ. 1990 โดยเล่นให้กับ สโมสรฟุตบอลเชลซี เป็นสโมสรแรก ซึ่งเขาเล่นในตำแหน่ง กองกลาง แล้วได้เลิกเล่นฟุตบอลไปในปี ค.ศ. 2001 โดยนิวตันเป็นเพื่อนสนิทกับ โรแบร์โต ดี มัตเตโอ ตั้งแต่เล่นให้กับเชลซีในปี ค.ศ. 1990 แล้วในปี ค.ศ. 2008 ดิ มัตเตโอ ได้เป็นผู้จัดการทีมของ สโมสรฟุตบอลเวสต์บรอมมิชอัลเบียน ดิ มัตเตโอ จึงได้เรียกตัวนิวตันไปช่วยเป็นผู้ช่วยผู้จัดการทีมให้กับ เวสต์บรอมมิชอัลเบียน โดยทั้ง 2 คนได้ช่วยกันนำทีมเวสต์บรอมมิชอัลเบียนขึ้นมาสู่ชั้น พรีเมียร์ลีก ลีกฟุตบอลที่สูงสุดของประเทศอังกฤษ ได้สำเร็จในปลายปีฤดูกาล 2009-10 แล้วหลังจากนั้น ดิ มัตเตโอ ได้ย้ายมาเป็นผู้จัดการทีมของ สโมสรฟุตบอลเชลซี ในปี ค.ศ. 2012 ดิ มัตเตโอ ก็เลยเรียกนิวตันมาเป็นผู้ช่วยผู้จัดการทีมให้กับ สโมสรฟุตบอลเชลซี
# เครื่องยนต์สันดาปภายนอก
เครื่องยนต์สันดาปภายนอก    เป็นเครื่องยนต์ที่การเผาไหม้เกิดขึ้นภายนอกเครื่องยนต์จากเชื้อเพลิงต่างๆ เช่น ถ่านหิน ไม้ น้ำมัน หรือเชื้อเพลิงอื่น ใช้พลังความร้อนจากการเผาไหม้เชื้อเพลิงเปลี่ยนสถานะของเหลวให้กลายเป็นไอน้ำแรงดันสูงก่อให้เกิดการเปลี่ยนเป็นพลังงานกลหมุนเครื่องยนต์ ข้อเสียของเครื่องยนต์แบบสันดาปภายนอกจะสูญเสียพลังงานความร้อนโดยเปล่าประโยชน์ไปมาก โทมัส นิวคอแมน  (Thomas Newcoman)ได้ประดิษฐ์เครื่องจักรไอน้ำซึ่งเป็นเครื่องยนต์ชนิดสันดาปภายนอกครั้งแรกในปี พ.ศ. 2248 และเป็นที่นิยมกันมาก และได้รับพัฒนาต่อโดยเจมส์ วัตต์ 

เครื่องจักรไอน้ำนับได้ว่าเป็นเครื่องจักรหรือเครื่องยนต์ยุคแรก ถูกนำไปใช้ใน รถจักรไอน้ำ รถไฟไอน้ำ เรือกลไฟ เครื่องจักรในโรงงานอุตสาหกรรม  เป็นต้น และเป็นจุดเริ่มต้นของอุตสาหกรรมสมัยใหม่
# นัมโพ
นัมโพ (ฮันกึล: 남포특급시, ฮันจา: 南浦特級市) เป็นเมืองในจังหวัดพย็องอันใต้ ประเทศเกาหลีเหนือ เป็นเมืองที่ได้รับการปกครองโดยตรงตั้งแต่ ค.ศ. 1980 - ค.ศ. 2004 หลังจากนั้นก็ได้เปลี่ยนเป็นเมืองพิเศษมาจนถึงปัจจุบัน นัมโพอยู่ห่างจากเปียงยาง 50 กิโลเมตร ใกล้ปากแม่น้ำแทดง เดิมนั้นเป็นหมู่บ้านตกปลาขนาดเล็ก ต่อมาได้เป็นเมืองท่าที่สำคัญที่สุดในเกาหลีเหนือ

 ภูมิศาสตร์ 
นัมโพอยู่ห่างจากปากแม่น้ำแทดงประมาณ 15 กิโลเมตร ตั้งอยู่ริมแม่น้ำแทดง

 ภูมิอากาศ 

 การแบ่งเขตการปกครอง 
 เขตวาอูโด (와우도구역/臥牛島區域)
 เขตฮังกู (항구구역/港口區域)
 เขตช็อลลีมา (천리마군; 千里馬郡)
 เขตคังซอ (강서군; 江西郡)
 เขตรยงกัง (룡강군/龍岡郡)
 เขตแทอัน (대안군; 大安郡)

 การคมนาคม 
left|thumb|150px|ฮีโรยูทไฮเวย์ เชื่อมต่อระหว่างกรุงเปียงยางกับเมืองนัมโพ 
สนามบิน ทางรถไฟ และฟรีเวย์สามารถเชื่อมต่อระหว่างนัมโพกับเปียงยางได้ สถานีรถไฟนัมโพอยู่บนเส้นทางรถไฟสายพย็องนัม

 สถานที่ 
right|200px|thumb|เขื่อนนัมโพ
มีมหาวิทยาลัยมากมายในนัมโพ เช่น Nampho University, Sohae University, Samgwang College, Sunhwa College, Nampho University of Medicine, Nampho University of Agriculture, Nampo College of Shipping Industry, Nampho Building Materials College และ Nampo University of Fisheries

ส่วนสถานที่ท่องเที่ยวนั้น ประกอบไปด้วย วาอูโดเพลเชอร์กราวด์, เขื่อนนัมโพ, สุสานคังซอ เป็นต้น

 เมืองพี่น้อง 
  เทียนสิน, สาธารณรัฐประชาชนจีน
  เซนต์ปีเตอส์เบิร์ก, รัสเซีย
  เชียอูเตมปัน, เม็กซิโก
# รายชื่อโบราณสถานในจังหวัดชุมพร
แหล่งข้อมูลอื่น 

ชุมพร
# รายชื่อโบราณสถานในจังหวัดตาก
แหล่งข้อมูลอื่น 

ตาก
หมวดหมู่:โบราณสถานในจังหวัดตาก
หมวดหมู่:รายชื่อเกี่ยวกับจังหวัดตาก
# แอช
แอช (ash) อาจหมายถึง:

 แอช (วงดนตรี) วงร็อกจากไอร์แลนด์เหนือ
 แอช (ชื่อ) - ชื่อต้นและนามสกุลของบุคคล
# จังหวัดปาปัว
ปาปัว  เป็นจังหวัดหนึ่งของประเทศอินโดนีเซีย เมืองหลักคือจายาปูรา มีพื้นที่ทั้งหมด 319,036.05 ตารางกิโลเมตร (123,181 ตารางไมล์) มีประชากรทั้งหมด 2,833,381 คน ภาษาที่ใช้คือภาษาอินโดนีเซีย

 ภูมิศาสตร์ 
จังหวัดปาปัวมีอาณาเขตทางทิศเหนือติดกับมหาสมุทรแปซิฟิก ทิศตะวันออกติดกับประเทศปาปัวนิวกินี ทิศใต้ติดกับทะเลอาราฟูรา และทางทิศตะวันตกติดกับจังหวัดปาปัวตะวันตก

 หน่วยการบริหาร 
พื้นที่จังหวัดปาปัวแบ่งออกเป็น 8 อำเภอหรือกาบูปาเต็น กับ 1 นครหรือโกตา

อำเภอ

นคร
 จายาปูรา (เมืองหลัก)
# ใจสั่น
ใจสั่น  เป็นอาการอย่างหนึ่ง หมายถึงการที่ผู้ป่วยรู้สึกถึงการเต้นของหัวใจ อาจมีสาเหตุจากหัวใจเต้นผิดจังหวะ เช่น เต้นเร็วผิดปกติ หรือไม่เต้นเป็นช่วงๆ หรืออาจเป็นจากความวิตกกังวลโดยไม่มีสาเหตุจากโรคทางกาย เมื่อมีอาการใจสั่นอาจมีอาการอื่นร่วม เช่น เวียนศีรษะ หายใจลำบาก เป็นต้น โรคที่ทำให้มีอาการใจสั่นมีหลายอย่าง นับรวมถึงโรคหลอดเลือดหัวใจ หอบหืด ถุงลมโป่งพอง มะเร็งปอด และอื่นๆ อีกมาก
# อาการปวดเค้นหัวใจ
อาการปวดเค้นหัวใจ  คืออาการเจ็บหน้าอกอย่างหนึ่งซึ่งเป็นผลจากการขาดเลือดของกล้ามเนื้อหัวใจ ส่วนใหญ่มีสาเหตุมาจากการอุดตันหรือหดเกร็งของหลอดเลือดหัวใจ สาเหตุส่วนใหญ่ของอาการปวดเค้นหัวใจคือโรคหลอดเลือดหัวใจ ซึ่งเป็นผลจากการเกิดการแข็งของหลอดเลือดหัวใจ คำภาษาอังกฤษของอาการปวดเค้นหัวใจคือ angina pectoris มาจากคำภาษาลาตินว่า "angere" ("บีบรัด") ประกอบกับคำว่า pectus ("อก") ดังนั้นอาจแปลตามรูปศัพท์ได้ว่าอาการปวดเหมือนถูกบีบรัดหน้าอก

ความรุนแรงของความเจ็บปวดมีความสัมพันธ์กับความรุนแรงของการขาดออกซิเจนของกล้ามเนื้อหัวใจอยู่บ้างเพียงเล็กน้อย (หมายความว่าแม้จะมีอาการปวดรุนแรง แต่อาจไม่เป็นหัวใจขาดเลือดก็ได้ และผู้ป่วยหัวใจขาดเลือด อาจไม่เจ็บหรือเจ็บไม่มากก็ได้)

อาการปวดที่เป็นมากขึ้นๆ ("crescendo") อาการปวดที่เป็นมากขึ้นทันทีทันใดขณะไม่ได้ออกแรงหรือพัก และอาการปวดที่เป็นอยู่นานกว่า 15 นาที เป็นอาการของอาการปวดเค้นไม่เสถียร ("unstable angina") (มักนับรวมกับโรคอื่นๆ ที่ใกล้เคียงกันเป็นกลุ่มภาวะกล้ามเนื้อหัวใจขาดเลือดเฉียบพลัน) อาการเช่นนี้มีโอกาสสูงที่จะเป็นจากการมีกล้ามเนื้อหัวใจตายเหตุขาดเลือด จำเป็นต้องได้รับการตรวจจากแพทย์โดยด่วน ส่วนใหญ่เบื้องต้นมักถือว่าเป็นหัวใจขาดเลือดไว้ก่อน
# ท็อกช็อน
ท็อกช็อน เป็นเมืองในจังหวัดพย็องอันใต้ ประเทศเกาหลีเหนือ มีประชากรทั้งหมด 237,133 คน
# ซุนช็อน (ประเทศเกาหลีเหนือ)
ซุนช็อน เป็นเมืองในจังหวัดพย็องอันใต้ ประเทศเกาหลีเหนือ มีประชากร 437,000 คน

 การคมนาคม 
 ถนน
 ทางรถไฟ: สถานีรถไฟซุนช็อน ตั้งอยู่บนเส้นทางรถไฟสายพย็องนา
# อาการปวดเค้นไม่เสถียร
อาการปวดเค้นไม่เสถียร  เป็นอาการปวดเค้นหัวใจอย่างหนึ่งซึ่งผู้ป่วยมีอาการแบบไม่เสถียร (เจ็บหน้าอกโดยที่ไม่ได้อยู่ในภาวะที่กล้ามเนื้อหัวใจต้องการออกซิเจนมากกว่าปกติ ("ทำงานหนัก")) เป็นโรคหนึ่งซึ่งถูกจัดอยู่ในกลุ่มภาวะกล้ามเนื้อหัวใจขาดเลือดเฉียบพลัน

ภาวะนี้อาจแยกจากกล้ามเนื้อหัวใจตายเหตุขาดเลือดชนิดไม่พบคลื่น Q ได้ยาก
# แสมขาว
แสมขาว  เป็นพืชในป่าชายเลน สูงได้ถึง 30 เมตร พบได้ทั้งบริเวณหาดทรายและหาดเลนรากแผ่เป็นร่างแห และมีรากหายใจเป็นแท่งโผล่ขึ้นมา ใบมีลักษณะยาวรีกว่าแสมแบบอื่นๆ ใบจะซีดและมีสีอ่อนกว่าแสมดำและแสมทะเล ใบหนา อวบน้ำ ป้องกันการสูญเสียน้ำ มีต่อมเกลือ ขับเกลือออกทางผิวใบ ดอกสีขาวเหลือง มีสี่กลีบแบบเดียวกับแสมทะเลแต่ช่อดอกของแสมขาวเป็นช่อยาวกว่า ผลเป็นทรงหยดน้ำ ยาวกว่าผลแสมดำ ผลลอยน้ำได้
การใช้ประโยชน์
แสมขาวมีสารแทนนิน ใช้ในการฟอกหนังได้  แสมขาวเป็นไม้โตเร็ว ใช้ปลูกร่วมกับ Sonneratia และ Rhizophoraเพื่อป้องกันชายฝั่ง .Api Api Putih Mangrove and Wetland Wildlife at Sungei Buloh Nature Park. Retrieved 2012-02-07. ใช้ทำถ่านได้ไม่ดีนัก สารสกัดจากแก่นใช้เป็นยา ผลนำมาต้ม รับประทานได้ แต่ไม่นิยมนำมาทำขนมลูกแสมเท่ากับผลแสมดำเส้นทางขนมไทย. กทม. แสงแดด. 2553. หน้า 168
# จังหวัดพย็องอันเหนือ
พย็องอันเหนือ เป็นจังหวัดหนึ่งในประเทศเกาหลีเหนือ มีเมืองเอกชื่อ ชินอึยจู เป็นจังหวัดหนึ่งของประเทศเกาหลีจนถึง ค.ศ. 1945 หลังจากนั้น ก็ได้กลายเป็นจังหวัดหนึ่งของเกาหลีเหนือมาจนถึงปัจจุบัน

 ภูมิศาสตร์ 
แม่น้ำยาลูกั้นพรมแดนระหว่างจังหวัดพย็องอันเหนือกับประเทศจีน พย็องอันเหนือมีพรมแดนติดกับจังหวัดชากังและจังหวัดพย็องอันใต้

 การแบ่งเขตการปกครอง 
 นคร 
 ชินอึยจู (เมืองเอก)(신의주시/新義州市)
 ช็องจู(정주시/定州市)
 คูซ็อง(구성시/龜城市)

 อำเภอ 

 อำเภอชังซ็อง(창성군/昌城郡)
 อำเภอช็อลซัน(철산군/鐵山郡)
 อำเภอช็อนมา(천마군/天摩郡)
 อำเภอฮยังซัน(향산군/香山郡)
 อำเภอคูจัง(구장군/球場郡)
 อำเภอควักซัน(곽산군/郭山郡)
 อำเภอนย็องบย็อน(녕변군/寧邊郡)
 อำเภอพักช็อน(박천군/博川郡)
 อำเภอพีฮย็อน(피현군/枇峴郡)
 อำเภอพย็อกดง(벽동군/碧潼郡)
 อำเภอรยงช็อน(룡천군/龍川郡)
 อำเภอซักจู(삭주군/朔州郡)
 อำเภอชินโด(신도군/薪島郡)
 อำเภอซ็อนช็อน(선천군/宣川郡)
 อำเภอแทช็อน(태천군/泰川郡)
 อำเภอแทกวัน(대관군/大館郡)
 อำเภอทงชัง(동창군/東倉郡)
 อำเภอทงนิม(동림군/東林郡)
 อำเภออึยจู(의주군/義州郡)
 อำเภออุนจ็อน(운전군/雲田郡)
 อำเภออุนซัน(운산군/雲山郡)
 อำเภอย็อมจู(염주군/鹽州郡)
# ถนนจตุรทิศ
ถนนจตุรทิศ  เป็นถนนสายหนึ่งในกรุงเทพมหานคร มีระยะทางประมาณ 4 กิโลเมตร แนวเส้นทางเริ่มต้นจากแยกราชปรารภ ในเขตราชเทวี ไปทางทิศตะวันออก ผ่านจุดตัดแยกเข้าสู่ถนนดินแดงตัดใหม่ มีสายแยกเข้าสู่แยกประชาสงเคราะห์ในพื้นที่เขตดินแดง แนวถนนเส้นหลักเข้าสู่พื้นที่เขตห้วยขวาง ผ่านจุดตัดกับถนนอโศก-ดินแดง และจุดตัดทางแยกกับถนนเพชรอุทัย ที่แยกมารยาทดี ตัดกับซอยพระราม 9 ซอย 8 ที่ แยกอาร์ซีเอ, ถนนริมคลองสามเสน ที่แยกโรงพยาบาลปิยะเวท และไปสิ้นสุดที่การควบรวมกันกับถนนพระราม 9

ถนนแห่งนี้เป็นส่วนหนึ่งของ โครงข่ายจตุรทิศ ฝั่งตะวันออก ซึ่งเป็นโครงการอันเนื่องมาจากพระราชดำริในพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่ออำนวยความสะดวกรวดเร็วในการเดินทางระหว่างฝั่งตะวันตกและฝั่งตะวันออกของกรุงเทพมหานครโครงการ ก่อสร้างสะพานจตุรทิศตะวันออก  เว็บไซต์สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ สืบค้นเมื่อ 5 สิงหาคม พ.ศ. 2563 โดยก่อสร้างบนพื้นที่เหนือบึงมักกะสัน ทอดยาวไปในตามแนวใต้ทางยกระดับของทางพิเศษศรีรัช ถนนจตุรทิศได้เปิดให้ใช้คมนาคมช่วงแรก (จุดเริ่มต้นทางทิศตะวันตก-จุกลับรถก่อนถึงจุดตัดถนนอโศก-ดินแดง) เมื่อวันที่ 15 พฤษภาคม พ.ศ. 2547 และช่วงที่สอง จนถึงจุดตัดถนนพระราม 9 เมื่อวันที่ 12 พฤษภาคม พ.ศ. 2548 ส่วนในช่วงที่สาม (บริเวณถนนส่วนที่เหลือทั้งหมด) ได้เปิดให้ใช้ใน พ.ศ. 2548 เช่นกันเปิดแล้วจตุรทิศช่วง ค. เชื่อมโยงการเดินทางกรุงเทพฯ ตะวันตกสู่ตะวันออก www.ryt9.com 13 พฤษภาคม พ.ศ. 2548 สืบค้นเมื่อ 5 สิงหาคม พ.ศ. 2563

บันทึก
# มะแพร้ว
จั่นมะพร้าว  คือมะพร้าวที่เกิดจากการเปลี่ยนแปลงของยีน ทำให้ไม่มีระแง้และดอกตัวเมีย จะเกิดบนแกนกลางหรืองวง เราจะสังเกตจาการที่ผลมะพร้าวติดกับแกนกลางของทะลาย แต่มะแพร้วกลับติดผลน้อยกว่ามะพร้าวปกติ คือ 4-5 ผลต่อทะลาย อาจจะเป็นเพราะมีดอกตัวผู้น้อยกว่าปกติหรือมีดอกตัวเมียมากเกินไปจนเลี้ยงอาหารไม่ไหว

ชื่อพื้นเมืองอื่น : หมากอูนดุง (จันทบุรี) โพล (กาญจนบุรี) ย่อ (ภาคใต้) โดง (สุรินทร์)

ลักษณะทางพฤกษศาสตร์
มะพร้าวเป็นตระกูลเดียวกับหมาก ลำต้นกลม ฐานลำต้นกว้าง มีข้อปล้องตามลำต้น ใบเป็นใบประกอบเรียงขนานกันอยู่บนก้านใหญ่ ใบมะพร้าวมีสีเขียวลักษณะยาวเรียว มีก้านหรือทางมะพร้าวเป็นแกนกลาง นิยมนำมาทำไม้กวาด มะพร้าวออกดอกเป็นช่อ ดอกมีสีเหลืองอ่อน โดยดอกอ่อนจะมีกาบหุ้มช่อเหมือนปลีกล้วย เรียกช่อดอกอ่อนว่างวงมะพร้าวส่วนช่อดอกที่บานแล้วกาบหลุดออกเรียกว่า จั่นมะพร้าว มะพร้าวออกผลเป็นทะลาย คือมีหลาย ๆ ผลในช่อเดียวกัน ผลมะพร้าวเป็นทรงกลม ผลอ่อนมีเปลือกสีเขียวอ่อน ผลมะพร้าวจะประกอบด้วยเปลือกแข็งที่เป็นเส้นใยเรียกว่า กาบมะพร้าว และมีกะลามะพร้าวที่หุ้มเนื้อและน้ำมะพร้าวไว้ มะพร้าวอ่อนจะมีเนื้อบางสีขาว ผลมะพร้าวที่แก่แต่ไม่แก่จัด เรียกว่า มะพร้าวทึนทึก ซึ่งจะมีเปลือกสีเขียวอมน้ำตาล เนื้อในหนาแข็ง กะลามีสีน้ำตาลแก่ ส่วนมะพร้าวที่แก่จัดจะเรียกว่ามะพร้าวห้าว กะลาจะมีสีน้ำตาลออกดำ เนื้อในหนาแข็ง
# การใส่ท่อช่วยหายใจ
การใส่ท่อช่วยหายใจคือการใส่ท่อช่วยหายใจซึ่งทำจากพลาสติกหรือยางเข้าไปในหลอดลมเพื่อให้ผู้ป่วยมีทางหายใจที่เปิดตลอดเวลา หรือใช้เป็นทางในการให้ยาบางอย่าง ส่วนใหญ่ใช้กับผู้ป่วยที่ป่วยหนักเฉียบพลัน บาดเจ็บเฉียบพลัน หรือได้รับยาระงับความรู้สึก เพื่อเป็นทางในการช่วยหายใจ และป้องกันการสูดสำลัก หรือป้องกันไม่ให้ทางหายใจถูกปิดกั้น ที่ทำบ่อยที่สุดคือการใส่ท่อช่วยหายใจทางปาก ซึ่งจะใส่ท่อช่วยหายใจผ่านปาก ผ่านกล่องเสียง เข้าไปยังหลอดลม ทางอื่นเช่นใส่ทางจมูก เป็นต้น นอกจากนี้ยังมีวิธีที่ต้องผ่าตัด เช่น การผ่าเปิดช่องที่เยื่อคริโคไทรอยด์ (cricothyroidomy) ซึ่งมักใช้ในกรณีฉุกเฉิน และการผ่าเปิดช่องที่หลอดลม (tracheostomy, "การเจาะคอ") ซึ่งมักทำในกรณีที่คาดว่าจำเป็นจะต้องใส่ท่อช่วยหายใจอยู่เป็นเวลานาน วิธีใส่ท่อช่วยหายใจแบบที่ต้องผ่าตัดนี้อาจทำในกรณีฉุกเฉินหากการใส่ด้วยวิธีปกติไม่ประสบผลสำเร็จ

ภาวะแทรกซ้อนที่อาจพบได้ของการใส่ท่อช่วยหายใจมีตั้งแต่ภาวะแทรกซ้อนเล็กน้อยเช่นฟันหัก หรือเนื้อเยื่อของทางเดินหายใจส่วนบนบาดเจ็บ หรือภาวะแทรกซ้อนที่อาจมีอันตรายถึงชีวิตได้เช่นการสูดสำลักจากกระเพาะอาหารเข้าไปยังปอด หรือใส่ท่อช่วยหายใจไม่เข้าหลอดลมแต่ไปเข้าหลอดอาหารแทนทำให้ร่างกายขาดออกซิเจน ดังนั้นการประเมินว่าผู้ป่วยที่กำลังจะได้รับการใส่ท่อช่วยหายใจอาจมีกายวิภาคของทางเดินหายใจที่ไม่ปกติหรือปัจจัยอื่นๆ ที่เกี่ยวข้องจึงมีความสำคัญอย่างมากก่อนที่จะใส่ท่อช่วยหายใจ หากเป็นไปได้จำเป็นจะต้องมีแผนทางเลือกสำหรับกรณีใส่ท่อช่วยหายใจไม่สำเร็จเอาไว้ด้วยเสมอ
# ความยากจน
ความยากจน เป็นสภาพซึ่งบุคคลขาดการครอบครองทรัพยากรหรือเงิน ความยากจนสัมบูรณ์ (absolute poverty) หรือความยากจนข้นแค้น (destitution) หมายถึง บุคคลที่ขาดความต้องการพื้นฐานของมนุษย์ ซึ่งโดยทั่วไปได้แก่ น้ำจืดและอาหารที่สะอาด โภชนาการ สาธารณสุข การศึกษา เครื่องนุ่งห่มและที่พักอาศัย มีการประเมินว่า ปัจจุบันมีประชากรราว 1,700 ล้านคนอาศัยอยู่ในความยากจนสัมบูรณ์ ความยากจนสัมพัทธ์ (relative poverty) หมายถึง การขาดระดับทรัพยากรหรือรายได้ตามปกติหรือระดับที่สังคมยอมรับเมื่อเทียบกับบุคคลอื่นในสังคมหรือประเทศ ในอดีตที่ผ่านมาส่วนใหญ่ ความยากจนถูกมองว่าหลีกเลี่ยงไม่ได้เช่นเดียวกับวิธีการผลิตดั้งเดิมไม่เพียงพอจะให้ประชากรทั้งหมดมีมาตรฐานการครองชีพที่สะดวกสบายได้Krugman, Paul, and Robin Wells. Macroeconomics. 2. New York City: Worth Publishers, 2009. Print. หลังการปฏิวัติอุตสาหกรรม การผลิตขนานใหญ่ (mass production) ในโรงงานทำให้ความมั่งคั่งราคาถูกลงและเข้าถึงได้มากขึ้น ที่สำคัญกว่านั้น คือ การทำให้เกษตรกรรมทันสมัย เช่น ปุ๋ย เพื่อให้มีผลผลิตเพียงพอที่จะเลี้ยงประชากร
# รายชื่อโบราณสถานในจังหวัดอุทัยธานี
แหล่งข้อมูลอื่น 

อุทัยธานี
# ช็องจู (ประเทศเกาหลีเหนือ)
ช็องจู  เป็นเมืองหนึ่งในจังหวัดพย็องอันเหนือ ประเทศเกาหลีเหนือ เป็นเมืองที่มีความสูงหลายระดับ ทางเหนือมีภูเขาสูง ทางตอนกลางเป็นที่ราบ และทางใต้เป็นชายฝั่ง
# รายชื่อโบราณสถานในจังหวัดชลบุรี
แหล่งข้อมูลอื่น 

ชลบุรี
# คูซ็อง
คูซ็อง เป็นเมืองทางตอนกลางของจังหวัดพย็องอันเหนือ ประเทศเกาหลีเหนือ พรมแดนติดกับเมืองแทกวัน, แทช็อน, ควักซัน, ช็องจู และช็อนมา จุดที่สูงที่สุดคือ ภูเขาช็องรยงซัน (청룡산, 920 เมตร) อุณหภูมิเฉลี่ยปีละ 8.2 องศาเซลเซียส พื้นที่ร้อยละ 64 ของเมืองเป็นป่า

คูซ็องเป็นที่ตั้งของมหาวิทยาลัยหลายแห่ง เช่น Kusong Mechanical College, Kusong Industrial College

 การปกครอง 
 ย่าน 
 ชาฮึง
 ช็องนย็อน
 ควาอิล
 นัมชัง
 นัมซัน
 แพ็กอุน
 แพ็กซ็อก
 พังฮย็อน
 พังจิก
 รีกู
 แซนัล
 แซกล
 ซังดัน
 ซังซ็อก
 ชินฮึง
 ซ็องอัน
 ซอซัน
 ซอซ็อง
 ทงมุน
 ยักซู
 ยังฮา
 ย็อกช็อน

 หมู่บ้าน 
 ช็องรยง
 ช็องซง
 โชยัง
 ชุงบัง
 คีรยง
 คึมพุง
 คึมซัน
 นัมซัน
 นัมฮึง
 โอบง
 แพ็กซัง
 รยงพุง
 ชินพุง
 แทอัน
 ทงซัน
 อุนยัง
 อุนพุง
 ว็อนจิน
# ปลาบู่เหลือง
ปลาบู่เหลือง  เป็นปลาทะเลขนาดเล็กชนิดหนึ่ง อยู่ในวงศ์ปลาบู่ (Gobiidae)

เป็นปลาบู่ที่มีพฤติกรรมอยู่ตามโพรงตามพื้นทรายใต้ทะเล โดยอาศัยอยู่ร่วมกับกุ้งดีดขันลายเสือ (Alpheus bellulus) ซึ่งเป็นกุ้งที่มีสายตาที่ไม่ดีนักจึงอาศัยปลาบู่เหลืองทำหน้าที่เฝ้าระวังภัยให้ โดยทั้งคู่จะหากินอยู่เฉพาะบริเวณปากโพรง เมื่อไหร่ที่ถูกคุกคาม ปลาบู่เหลืองจะใช้หางโบกสะบัดเพื่อเป็นการเตือนกุ้งให้รู้ และทั้งคู่จะมุดลงโพรงพร้อม ๆ กัน และปลาก็ได้รับประโยชน์จากกุ้ง โดยกุ้งจะทำหน้าที่ขุดโพรงและดูแลโพรงให้เป็นที่อยู่อาศัยและหลบภัย

เป็นปลาที่มีสีเหลืองสดใส มีจุดเล็ก ๆ สีฟ้ากระจายทั่วไปบริเวณครีบหลัง ลำตัวส่วนแรกและส่วนหัว เป็นปลาขนาดเล็กมีขนาดความยาวไม่เกิน 7-8 เซนติเมตร มีพฤติกรรมการกินอาหารด้วยการอมทรายและพ่นออกมา พบกระจายพันธุ์ทั่วไปในทะเลเขตร้อนและเขตอบอุ่น ในแถบอินโด-แปซิฟิก

เป็นปลาที่มีความสวยงาม จึงนิยมเลี้ยงเป็นปลาสวยงาม ด้วยพฤติกรรมการกินอาหารเสมือนทำความสะอาดตู้เลี้ยงให้สะอาดตลอดเวลาด้วย ปัจจุบันสามารถเพาะขยายพันธุ์ได้แล้วในที่เลี้ยง โดยไม่สามารถสังเกตเพศได้จากลักษณะภายนอก แต่พฤติกรรมปลาตัวผู้เมื่ออยู่รวมกันหลายตัว จะเป็นฝ่ายไล่ตัวอื่น โดยปลาจะผสมพันธุ์กันในเวลาเย็น แม่ปลาจะวางไข่ที่มีลักษณะเป็นพวงติดกับผนังด้านบนของโพรงที่อยู่อาศัย แล้วปลาตัวผู้จะปล่อยน้ำเชื้อเข้าไปผสม จากนั้นปลาตัวผู้จะเป็นฝ่ายดูแลไข่เป็นหลัก ลูกปลาใช้เวลาฟักเป็นตัวประมาณ 4 วัน หลังจากที่ไข่ได้รับการผสม อัตราในการฟักอยู่ที่ประมาณ 1,000-2,000 ตัวนันทวัฒน์ โชติสุวรรณ, หน้า 143-144. ปลาทะเลที่เพาะพันธุ์ได้ในประเทศไทย นิตยสาร Aquarium Biz: ฉบับที่ 22 ปีที่ 2 เมษายน 2012
# เทวนิยม
เทวนิยมราชบัณฑิตยสถาน, พจนานุกรมศัพท์ปรัชญา อังกฤษ-ไทย ฉบับราชบัณฑิตยสถาน, กรุงเทพฯ : ราชบัณฑิตยสถาน, 2548  ในความหมายอย่างกว้างหมายถึงความเชื่อว่ามีพระเป็นเจ้าหรือเทพเจ้า ความหมายอย่างแคบคือเชื่อแบบเอกเทวนิยมว่ามีพระเจ้าองค์เดียวและทรงสัมพันธ์กับการดำรงอยู่ของเอกภพThe Oxford Dictionary of the Christian Church, Second Edition, OUPThe Oxford Dictionary of World Religions (1997).Encyclopædia Britannica. เทวนิยมยังเชื่อว่าพระเจ้าทรงเป็นบุคคล และมีอำนาจปกครองและจัดการโลกและเอกภพ แนวคิดตามแบบแผนนี้อธิบายพระเจ้าในเชิงเอกเทวนิยมซึ่งปรากฏในศาสนายูดาห์ ศาสนาคริสต์ ศาสนาอิสลาม และศาสนาฮินดูในบางสำนัก คำว่า Theism ตามแนวคิดนี้เกิดขึ้นในช่วงการปฏิวัติวิทยาศาสตร์ในคริสต์ศตวรรษที่ 17 เพื่อให้ต่างจากคำว่าเทวัสนิยม ที่เชื่อว่ามีพระเจ้าเป็นอุตตรภาวะสูงสุด แต่พระเจ้ามิได้ทรงแทรกแซงโลกตามธรรมชาติ และมนุษย์รู้จักพระองค์ได้ด้วยการใช้เหตุผล ไม่ใช่โดยการวิวรณ์ ส่วนสรรพเทวนิยมเชื่อว่าสรรพสิ่งคือพระเจ้า และพหุเทวนิยมเชื่อว่ามีเทวดาหลายองค์ แต่ละองค์มีอำนาจต่าง ๆ กันไป

คำว่า Theism มาจาก theos ในภาษากรีกที่แปลว่า เทพ นักปรัชญาชื่อ Ralph Cudworth ใช้คำนี้เป็นคนแรก ส่วนอเทวนิยมเป็นการปฏิเสธความเชื่อแบบเทวนิยมในความหมายกว้าง คือไม่เชื่อว่ามีพระเจ้าองค์เดียว ถ้าปฏิเสธพระเจ้าในความหมายแคบ จะเรียกว่า เทวัสนิยม สรรพเทวนิยม พหุเทวนิยม ตามแต่ลักษณะของความเชื่อ  ถ้าเห็นว่าพระเจ้าหรือเทวดาจะมีอยู่หรือไม่เราก็รู้ไม่ได้เรียกว่าอไญยนิยม (page 56 in 1967 edition) ถ้าเชื่อว่ารู้ได้ (ว่ามีหรือไม่มี) ก็ถือว่าเป็นเทวนิยมหรืออเทวนิยม (ตามแต่ลักษณะความเชื่อ) เทวนิยมและอเทวนิยมจึงเป็นยืนยันหรือปฏิเสธการดำรงอยู่ของพระเจ้า แต่อไญยนิยมปฏิเสธการรับรู้  ผู้ที่ไม่มีศาสนาจะไม่เชื่อในเรื่องการมีสิ่งศักดิ์สิทธิ์ใด ๆ เลย  ศาสนาพุทธอาจจัดว่าเป็นทั้งเทวนิยมและอเทวนิยม นิกายเถรวาทและนิกายเซน เชื่อในกฎธรรมชาติ สร้างสรรพสิ่ง จัดเป็นอเทวนิยม  นิกายสุขาวดีและวัชรยาน เชื่อว่ามีพระอาทิพุทธะเป็นผู้สร้างโลกและสรรพสิ่งเฉกเช่นพระเจ้า จึงอาจจัดนิกายเหล่านี้เป็นเทวนิยม